Nr. L 313/36 De Europæiske Fællesskabers Tidende 13. 11. 90 / KOMMISSIONENS BESLUTNING af 30. oktober 1990 om fastsættelse af størrelsen af leverancerne af jern- og stålprodukter (EKSF) med oprindelse i Portugal til det øvrige fællesskabsmarked, bortset fra Spanien (Kun den portugisiske udgave er autentisk) (90/550/EKSF) KOMMISSIONEN FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Europæiske Kul- og Stålfællesskab, under henvisning til akten vedrørende Spaniens og Portu- gals tiltrædelse, særlig protokol nr. 20, efter samstemmende udtalelse fra Rådet, og ud fra følgende betragtninger : Ifølge protokol nr. 20 om strukturomlægning inden for den portugisiske jern- og stålindustri og fælleserklæringen om den portugisiske jern- og stålindustri skal leverancerne til fællesmarkedet af jern- og stålprodukter (EKSF) med 'oprindelse i Portugal i 1990 underkastes kvantitative begrænsninger ; det påhviler derfor, i henhold til stk. 5, litra a), andet afsnit, i protokol nr. 20, Kommissionen at fastsætte stør- relsen af de nævnte leverancer efter samstemmende udta- lelse fra Rådet; . i henhold til stk. 3, litra a), fjerde afsnit, i nævnte fælleserklæring skal leverancernes størrelse være forenelig med målsætningerne for den portugisiske strukturomlæg- ning og den forventede udvikling på fællesskabs- markedet ; de højst tilladte leverancer af jern- og stålprodukter (EKSF) med oprindelse i Portugal til det øvrige fælles- skabsmarked, bortset fra Spanien, androg i 1989 110 000 tons ; i henhold til stk. 5, litra a), tredje afsnit, i protokol nr. 20 skal leverancerne være liberaliseret inden overgangsord- ningens udløb, og for at foretage en harmonisk overgang vil størrelsen af disse leverancer kunne forhøjes inden udløbet af denne ordning ; som følge af resultaterne af undersøgelsen vedrørende virksomhedernes levedygtighed har de portugisiske myndigheder indvilliget i at iværksætte foranstaltninger vedrørende strukturomlægning inden for den portugisiske jern- og stålindustri — VEDTAGET FØLGENDE BESLUTNING : Artikel 1 De højst tilladte leverancer af jern- og stålprodukter (EKSF) med oprindelse i Portugal til det øvrige fælles- skabsmarked, bortset fra Spanien, udgør i 1990 150 000 tons. Artikel 2 Denne beslutning er rettet til Den Portugisiske Republik. Udfærdiget i Bruxelles, den 30. oktober 1990. På Kommissionens vegne Martin BANGEMANN Næstformand